**ПРОЕКТ!**

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 6 ОТ 27 АВГУСТ 2013 Г. ЗА УСЛОВИЯТА И ИЗИСКВАНИЯТА ЗА ИЗГРАЖДАНЕ И ЕКСПЛОАТАЦИЯ НА ДЕПА И НА ДРУГИ СЪОРЪЖЕНИЯ И ИНСТАЛАЦИИ ЗА ОПОЛЗОТВОРЯВАНЕ И ОБЕЗВРЕЖДАНЕ НА ОТПАДЪЦИ**

(Обн. ДВ. бр.80 от 2013г., изм. и доп. ДВ. бр.13 от 2017г.)

§ 1. В чл. 1, се създава т. 6:.

„6. изискванията за постепенното намаляване депонирането на отпадъци и по-специално на отпадъци, които са подходящи за рециклиране или друго оползотворяване.“

§ 2. В чл. 2, т.4 се поставя запетая и се добавят думите: „когато попадат в приложното поле на законодателни актове на Европейския съюз, които не уреждат обществени отношения във връзка с управлението на отпадъците;“

§ 3. В чл. 13, ал. 1, се създават т. 7 и 8:

„7. разделно събрани битови отпадъци и био отпадъци, с цел подготвянето им за повторна употреба и рециклиране, с изключение на отпадъците от последващите действия по третирането на разделно събраните отпадъци, за които депонирането дава най-благоприятни за околната среда резултати в съответствие с йерархията на управление на отпадъците;

8. всички битови отпадъци, годни за рециклиране или друго оползотворяване, с изключение на отпадъци, за които депонирането дава най-благоприятни за околната среда резултати в съответствие с йерархията на управление на отпадъците от 01.01.2030 г.”

§4. В чл. 38 се създава ал. 4:

„(4) Депонирането на отпадъците се прилага при спазване на йерархията на отпадъците и при изпълнение на целите за подготовката за повторна употреба и на рециклирането съгласно чл.31, ал.1, т.3 ЗУО.“

§5. В Допълнителните разпоредби, §1, т. 20 се изменя така:

„20. „Неопасни отпадъци“ са отпадъците по смисъла на § 1, т. 49 от допълнителните разпоредби на ЗУО.“

§ 6. Наредбата влиза от датата на обнародването й в „Държавен вестник“.